**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2023. április 26-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatának módosításával kapcsolatos döntés meghozatalára**

Szombathely Megyei Jogú Város Közgyűlése (a továbbiakban: Közgyűlés) a 298/2022. (IX.29.) Kgy. számú határozatával döntött a város takarékossági programjának elfogadásáról. A takarékossági program számos eleme a téli időszakhoz kapcsolódó energiaköltségek csökkentését célozta. Szombathely Megyei Jogú Város Önkormányzata a téli időszak elmúltával a takarékossági programot felülvizsgálta. A Közgyűlés a 116/2023. (III.30.) Kgy. számú határozatával elfogadta a Pálos Károly Szociális Szolgáltató Központ és Gyermekjóléti Szolgálat (a továbbiakban: Központ) esetében az idősek nappali ellátását biztosító idősek klubjai hétvégi és ünnepnapi működésének visszaállítását 2023. május 1. napjától.

Fentiek alapján szükségessé vált a Központ Szervezeti és Működési Szabályzatának módosítása. A Központ módosított Szervezeti és Működési Szabályzata az előterjesztés mellékletét képezi.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

Szombathely, 2023. április „ ”.

**/: Dr. László Győző:/**

HATÁROZATI JAVASLAT

**…/2023. (IV.26.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatának módosításával kapcsolatos döntés meghozatalára” című előterjesztést a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 29. pontja alapján megtárgyalta és a dokumentumot az előterjesztés melléklete szerinti tartalommal a Polgármesternek jóváhagyásra javasolja.

**Felelősök:** Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és  Gyermekjóléti Szolgálat vezetője /

**Határidő:** azonnal